ব্রুস ফ্রেঞ্চ
ব্রুস নিকোলাস ফ্রেঞ্চ (ইংরেজি: Bruce French; জন্ম: ১৩ আগস্ট, ১৯৫৯) নটিংহ্যামশায়ারের মার্কেট ওয়ারসপ এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৫ থেকে ১৯৮৮ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেছেন ‘ফ্রগ’ ডাকনামে পরিচিত ব্রুস ফ্রেঞ্চ। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিং করেছেন তিনি।